CELEX: 32012D0187
Language: mt
Date: 2012-04-04 00:00:00
Title: 2012/187/UE: Deċiżjoni ta’ Implimentazzjoni tal-Kummissjoni tal- 4 ta’ April 2012 li temenda d-Deċiżjoni 2001/861/KE fir-rigward tan-novaluron (notifikata bid-dokument numru C(2012) 2164)  Test b’relevanza għaż-ŻEE

11.4.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 101/15
            
         DEĊIŻJONI TA’ IMPLIMENTAZZJONI TAL-KUMMISSJONI
   tal-4 ta’ April 2012
   li temenda d-Deċiżjoni 2001/861/KE fir-rigward tan-novaluron
   (notifikata bid-dokument numru C(2012) 2164)
   (Test b’relevanza għaż-ŻEE)
   (2012/187/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidra d-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-protezzjoni tal-pjanti (1), u b’mod partikolari l-Artikolu 6(3) tagħha,
   Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009 dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (2), u b’mod partikolari l-Artikolu 80(1)(a) tiegħu,
   Billi,
   
               (1)
            
            
               Skont l-Artikolu 80(1)(a) tar-Regolament (KE) Nru 1107/2009, id-Direttiva 91/414/KEE għandha tkompli tapplika għal sustanzi attivi li għalihom ġiet adottata deċiżjoni skont l-Artikolu 6(3) tad-Direttiva 91/414/KEE qabel l-14 ta’ Ġunju 2011.
            
         
               (2)
            
            
               Skont l-Artikolu 6(2) tad-Direttiva 91/414/KEE, ir-Renju Unit irċieva fid-29 ta’ Marzu 2001 applikazzjoni minn Makhteshim Agan Ltd. għall-inklużjoni tas-sustanza attiva novaluron fl-Anness I tad-Direttiva 91/414/KEE.
            
         
               (3)
            
            
               Id-Deċiżjoni tal-Kummissjoni 2001/861/KE (3) ikkonfermat illi, wara eżami preliminari, id-dossier kien “komplet”, fis-sens li seta’ jitqies bħala li jissodisfa, fil-prinċipju, ir-rekwiżiti tad-dejta u t-tagħrif tal-Anness II u l-Anness III tad-Direttiva 91/414/KEE.
            
         
               (4)
            
            
               L-Istati Membri kienu b’dan ingħataw il-possibilità li jagħtu awtorizzazzjonijiet provviżorji għall-prodotti tal-protezzjoni tal-pjanti li jkun fihom l-novaluron, skont l-Artikolu 8(1) tad-Direttiva 91/414/KEE. Dan il-perjodu inizjali ta’ tliet snin jista’ jibda fi kwalunkwe żmien, hekk kif applikazzjoni tiġi valutata.
            
         
               (5)
            
            
               F’konformità mat-tieni sentenza tat-tielet subparagrafu tal-Artikolu 11(6) tar-Regolament tal-Kummissjoni (UE) Nru 188/2011 tal-25 ta’ Frar 2011 li jistabbilixxi regoli dettaljati għall-implimentazzjoni tad-Direttiva tal-Kunsill 91/414/KEE fir-rigward tal-proċedura għall-valutazzjoni ta’ sustanzi attivi li ma kinux fis-suq sentejn wara d-data ta’ notifika ta’ dik id-Direttiva (4), l-Awtorità Ewropea tas-Sigurtà tal-Ikel (“l-Awtorità”) talbet l-Istat Membru relatur fis-16 ta’ Ġunju 2011 biex jitlob tagħrif addizzjonali mill-applikant.
            
         
               (6)
            
            
               B’ittra tad-29 ta’ Frar 2012 l-applikant informa lir-Renju Unit, lill-Awtorità u lill-Kummissjoni, bl-intenzjoni tiegħu li ma jappoġġjax aktar l-evalwazzjoni u li mhux se jissottometti aktar dejta. Bl-istess ittra l-applikant irtira l-applikazzjoni tiegħu. Peress li l-informazzjoni addizzjonali mitluba mill-Awtorità ma kinitx sottomessa, id-dossier ma jistax jitqies aktar bħala komplet.
            
         
               (7)
            
            
               Id-Deċiżjoni 2001/861/KE għandha għalhekk tiġi emendata skont dan.
            
         
               (8)
            
            
               Konsegwetement, awtorizzazzjonijiet provviżorji eżistenti għandhom ikunu irtirati u ma jingħatawx aktar awtorizzazzjonijiet.
            
         
               (9)
            
            
               Għall-prodotti għall-protezzjoni tal-pjanti li fihom in-novaluron, fejn l-Istati Membri jagħtu xi perjodu ta’ konċessjoni skont l-Artikolu 4(6) tad-Direttiva Nru 91/414/KEE, dan il-perjodu għandu jiskadi sa mhux aktar tard minn sena wara l-irtirar tal-awtorizzazzjoni rispettiva.
            
         
               (10)
            
            
               Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   L-Anness tad-Deċiżjoni 2001/861/KE jinbidel bit-test fl-Anness ta’ din id-Deċiżjoni.
   Artikolu 2
   L-Istati Membri għandhom jiżguraw li:
   
               (a)
            
            
               l-awtorizzazzjonijiet għall-prodotti għall-ħarsien tal-pjanti li fihom in-novaluron jiġu irtirati sat-3 ta’ Ottubru 2012;
            
         
               (b)
            
            
               l-ebda awtorizzazzjoni għal prodotti għall-ħarsien tal-pjanti li fihom in-novaluron m’hi se tingħata jew tiġġedded mid-data tal-pubblikazzjoni ta’ din id-Deċiżjoni.
            
         Artikolu 3
   Kull perjodu ta’ konċessjoni mogħti mill-Istati Membri skont l-Artikolu 4(6) tad-Direttiva Nru 91/414/KEE għandu jkun qasir kemm jista’ jkun u għandu jiskadi sa mhux iktar tard minn 12-il xahar wara l-irtirar tal-awtorizzazzjoni rispettiva.
   Artikolu 4
   Din id-Deċiżjoni hija indirizzata lill-Istati Membri.
   
      Magħmul fi Brussell, l-4 ta’ April 2012.
      
         
            Għall-Kummissjoni
         
         John DALLI
         
            Membru tal-Kummissjoni
         
      
   
   
      (1)  ĠU L 230, 19.8.1991, p. 1.
   
      (2)  ĠU L 309, 24.11.2009, p. 1.
   
      (3)  ĠU L 321, 6.12.2001, p. 34.
   
      (4)  ĠU L 53, 26.2.2011, p. 51.
   
      ANNESS
      
         
            “ANNESS
            
               IS-SUSTANZI ATTIVI MILQUTA MINN DIN ID-DEĊIŻJONI
            
            
                        Nru
                     
                     
                        Isem Komuni,
                        CIPAC – Numru ta’ Identifikazzjoni
                     
                     
                        Notifikatur
                     
                     
                        Id-data tal-applikazzjoni
                     
                     
                        L-Istat Membru relatur
                     
                  
                        1
                     
                     
                        Laminarin
                        Nru CIPAC 671
                     
                     
                        Laboratoires Goëmar S.A., Franza
                     
                     
                        fid-29 ta’ Marzu 2001
                     
                     
                        Il-Belġju”